Prævalens af lungeemboli hos synkoperede patienter
Tidsskrift: akut ()

· Synkope er en hyppig præsentationsårsag i

akutmodtagelsen

DANSK TIDSSKRIFT

vasovagal synkope) eller alvorlige årsager (fx

## Danske resumeer af originalartikler

## Prævalens af lungeemboli hos synkoperede patienter

Dansk resume af originalartiklen Prevalence  of  Pulmonary  Embolism  among  Patients Hospitalized for Syncope, Prandoni P  et al:. N Engl J Med 2016, 375(16):1524-1531 .

## Introduktion

Å rsager til synkope (besvimelse)  kan  klassificeres  som refleksbetingede (fx vasovagale  eller  situationsbetingede), ortostatisk betinget  hypotension  (fx  medicin-induceret  hy-

## 2018 Vol. 1 Danske Resumeer

Marie K. Jessen Læge Regionshospitalet Randers Center for Akutforskning, Aarhus Universitet

## Julie Mackenhauer

Sundhedsvidenskabeligt fakultet, Aalborg Universitet Aalborg Universitshospital Psykiatrien

## Nøgleord

Lungeemboli Synkope Besvimelse Kausalitet Å rsag

Kontaktinformation e-mail: mariekjessen@gmail.com

potension eller volumen-/væskemangel), eller kardiovaskulært betingede (fx arytmi eller lungeemboli). Litteraturen  vedrørende  lungeemboli,  som  udløsende årsag til synkope, er sparsom og af begrænset kvalitet. Eksisterende retningslinjer for udredning af synkope fra European Society of Cardiology og American Heart Association, har sparsomt fokus på systematisk identifikation af lungeemboli, som udløsende årsag til synkope. Formålet med studiet var at undersøge  prævalensen  af  lungeemboli  blandt  patienter indlagt med synkope.

## Materiale og metode

Studiet blev gennemført som et tværsnitsstudie på 11 akutmodtagelser i Italien (to universitetshospitaler og 9  regionshospitaler,  hver  med  et  optageområde  på min. 100,000 indbyggere) i perioden 2012-2014 (1). Undersøgelsen  er  baseret  på  patienter,  som  henvendte sig efter synkope i akutmodtagelsen, og efterfølgende blev indlagt på en medicinsk afdeling.

Synkope blev defineret som en tilstand med pludseligt, kortvarigt tab af bevidsthed (under ét minut), med spontan  remission,  hvor  anden  oplagt  årsag  kunne udelukkes, herunder epilepsi, apopleksi samt hovedtraume.

Indlæggelsesårsagerne var traume opstået på grund af synkopen, svær co-morbiditet, høj sandsynlighed for kardiel årsag (jf. evaluation of Guidelines in Syncope Study score), eller hvor årsag til synkopen ikke kunne fastlægges initielt. Patienterne blev inkluderet prospektivt og gav informeret samtykke til at deltage. Studiet ekskluderede gravide, patienter i blodfortyndende behandling og patienter som tidligere havde været indlagt med synkope.

Risikoen for lungeemboli blandt de inkluderede patienter blev vurderet med 1) pre-test-sandsynlighed ud fra en simplificeret Wells score for lungeemboli (score &gt; 4.0) samt 2) positiv d-dimer (positivt over 250 hhv. 500 µ g  per  milliliter,  afhængig  af  hospitalernes  cutoffs). Såfremt én eller begge kriterier var opfyldt, fik patienten udført en CT-lungeangiografi. Ved patienter med kontrastallergi eller nyrepåvirkning udførte man i stedet en perfusions-ventilations-skintigrafi.

- Synkope	er	en	hyppig	præsentationsårsag	i akutmodtagelsen
- Synkope	kan	forårsages	af	banale	årsager	(fx vasovagal	synkope)	eller	alvorlige	årsager	(fx lungeemboli)
- 3.8%	af	patienterne,	som	henvendte	sig	i	akutmodtagelsen	efter	synkope	havde	lungeemboli
- 17%	af	patienter indlagt efter	førstegangs-synkope	med	traume	opstået	på	grund	synkopen, svær	co-morbiditet	eller	høj	sandsynlighed	for kardiel	årsag	havde	lungeemboli.

ders

kiatrien

Nøgleord

Lungeemboli

Synkope

Besvimelse

Kausalitet

Årsag

e-mail:

## Resultater

I alt 2584 patienter henvendte sig i akutmodtagelsen grundet synkope. 560 patienter blev inkluderet i undersøgelsen. 97 af de 560 patienter viste sig at have lungeemboli,  sv.t.  17  %  (97/560)  af  den  definerede population af indlagte patienter dvs 3.8% (97/2584) af den totale population af synkopepatienter i akutafdelingen. De to bedste prædiktorer for lungeemboli var hhv. kliniske tegn på dyb venetrombose OR 14.20 (CI 7.79-25.71) samt takypnø (respirationsfrekvens &gt; 20) OR  10.80  (6.34-18.45).  Af  de  2584  patienter,  blev 1867  ekskluderet  pga.  udskrivelse  direkte  fra  akutmodtagelsen,  hvoraf  størstedelen  var  vurderet  som vasovagal synkope, situationsbetingede (fx miktionssynkope), medicinbetingede hypotension eller dehydrering. Karakteristika for de udskrevne patienter er ikke uddybet i artiklen. Yderligere 157 patienter blev ekskluderet  på  baggrund  af  de  opstillede  eksklusionskriterier eller manglende samtykke. De 560 inkluderede  patienter  havde  en  median  alder  på  80  år, 40% var mænd. Studiet fandt at 230 af 560 patienter (41%) havde høj pre-test-sandsynlighed for lungeemboli, hvorfor der blev udført enten CT-skanning eller skintigrafi hos disse. 12.7 % af patienter med en anden sandsynlig forklaring på synkope, som samtidig opfyldte krav for skanning, viste sig alligevel at have en lungeemboli.

I  artiklen  beskrives  den  limitation,  at  kun  patienter med  høj  d-dimer  eller  høj  pre-test-sandsynlighed skannes,  hvorfor  der  potentielt  kan  være  patienter med lungeemboli som ikke er blevet fundet. Desuden diskuteres det, at der ikke nødvendigvis er en årsagssammenhæng blandt alle patienter mellem synkopen og lungeembolien.

## Konklusion

17  %  (97/560)  af  patienter  med  første-gangs  synkope, indlagt med traume opstået på grund synkopen,  svær  co-morbiditet  eller  høj  sandsynlighed  for kardiel  årsag  havde  lungeemboli.  Dette  svarer  til 3.8% (97/2584) af den samlede synkopepopulation i akutmodtagelsen.

## Referencer

1. Prandoni P, Lensing AW, Prins MH, Ciammaichella M, Perlati M, Mumoli N, Bucherini E, Visona A, Bova C, Imberti D et al: Prevalence of Pulmonary Embolism among Patients Hospitalized for Syncope. N Engl J Med 2016, 375(16):15241531.

DOI 10.1056/NEJMoa1602172